Limbažos

**APSTIPRINĀTS**

ar Limbažu novada domes

20.09.2018. ārkārtas sēdes lēmumu

(protokols Nr.17, 2.§)

**Atklāta projektu konkursa “Priekšlaicīgas mācību pārtraukšanas riska jauniešu iesaiste jaunatnes iniciatīvu projektos”(8.3.4.0/16/I/001) iesniegumu**

**VĒRTĒŠANAS KOMISIJAS NOLIKUMS**

*Izdots saskaņā ar likuma “Par pašvaldībām”*

*41.panta pirmās daļas 2.punktu*

1. **Vispārīgie jautājumi**

Limbažu novada pašvaldības (turpmāk – Pašvaldība) atklāta projektu konkursa “Priekšlaicīgas mācību pārtraukšanas riska jauniešu iesaiste jaunatnes iniciatīvu projektos” (8.3.4.0/16/I/001) (turpmāk – Konkurss) iesniegumu vērtēšanas komisija (turpmāk – Komisija) ir Limbažu novada domes (turpmāk – Dome) izveidota komisija, kuras kompetencē ir Konkursa iesniegumu izvērtēšana atbilstoši Limbažu novada domes 2018.gada 20.septembrī apstiprinātajam (protokols Nr.17, 1.§) Konkursa nolikumam.

**II. Komisijas mērķi un uzdevumi**

* 1. Komisijas mērķis – nodrošināt Konkursa iesniegumu savlaicīgu un objektīvu izvērtēšanu.
  2. Izvērtēt iesniegtos Konkursa iesniegumus atbilstoši Konkursa Nolikuma 5.pielikumam.

**III. Komisijas izveidošana un darbības kārtība**

* 1. Komisija tiek izveidota no trīs balsstiesīgiem komisijas locekļiem, kuri ir amatpersonas. Komisijas priekšsēdētājs ir Limbažu novada pašvaldības Izglītības un kultūras nodaļas vadītājs. Komisijas sastāvu apstiprina Dome.
  2. Lai Komisija būtu lemttiesīga, tajā jāpiedalās vismaz 2 balsstiesīgajiem locekļiem.
  3. Komisijas darbu un sēdes vada Komisijas priekšsēdētājs, bet viņa prombūtnes laikā – Komisijas priekšsēdētāja vietnieks.
  4. Komisijas sēdes protokolē Komisijas sekretārs. Komisijas sēdes protokolu paraksta visi Komisijas locekļi, kas piedalās sēdē.
  5. Ja vērtēšanas komisijas loceklim jebkurā vērtēšanas procesa stadijā rodas interešu konflikts saistībā ar izvērtējamo projekta iesniegumu, tas nekavējoties jāpaziņo vērtēšanas komisijas vadītājam un jāpārtrauc darbs pie konkrētā projekta iesnieguma vērtēšanas. Vērtēšanas komisijas loceklis nav tiesīgs piedalīties vērtēšanas komisijas sēdes daļā, kurā tiek izskatīts projekta iesniegums, kura izskatīšanā komisijas loceklim ir interešu konflikts.
  6. Izmaiņas Komisijas sastāvā tiek veiktas ar Domes lēmumu.

**IV. Komisijas atbildība un tiesības**

4.1. Vērtēšanas komisija darbojas saskaņā ar vērtēšanas komisijas nolikumu, un vērtēšanas komisijas locekļi ir atbildīgi par:

4.1.1. projektu iesniegumu savlaicīgu, objektīvu un rūpīgu izvērtēšanu atbilstoši Latvijas Republikas un Eiropas Savienības normatīvajiem aktiem un projekta iesnieguma vērtēšanas kritērijiem;

4.1.2. lēmumu pieņemšanu par projekta iesniegumu apstiprināšanu, apstiprināšanu ar nosacījumu vai projekta iesnieguma noraidīšanu atbilstoši nolikumam.

4.2. Komisijai ir tiesības:

4.2.1. pieprasīt papildu informāciju un dokumentus, kas nepieciešami objektīvai lēmumu pieņemšanai;

4.2.2. ievērojot Konkursa specifiku un interešu konflikta neesamību, vērtēšanas komisijā pieaicināt pārstāvjus no valsts un pašvaldību iestādēm, nevalstiskajām organizācijām un citām institūcijām, kuru darbs ir saistīts ar jaunatni.

**V. Lēmumu pieņemšana un apstrīdēšana**

* 1. Komisija lēmumu pieņem atbilstoši Konkursa Nolikumam.
  2. Komisijas lēmums stājas spēkā nākamajā dienā pēc tā pieņemšanas.
  3. Komisijas pieņemto lēmumu var apstrīdēt Domē, bet tās pieņemtais lēmums ir apstrīdams Administratīvā procesa likumā noteiktajā kārtībā.

**VI. Nobeiguma noteikumi**

Nolikums stājas spēkā nākamajā dienā pēc tā apstiprināšanas Domes sēdē.

Limbažu novada pašvaldības

Domes priekšsēdētājs D.Zemmers